Ο **Εμρέ Μορ** (δανικά: *Emre Mor*‎‎, 24 Ιουλίου 1997 - ) είναι Τούρκος επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Θέλτα Βίγο.

Πρώιμη ζωή
----------

Ο Μορ γεννήθηκε και μεγάλωσε στην Κοπεγχάγη της Δανίας, από Τούρκους γονείς. Είναι υποστηρικτής της Γαλατασαράι και μιλάει δανικά και αγγλικά, αλλά και τουρκικά.

Σταδιοδρομία σε συλλόγους
-------------------------

### Πρώιμη σταδιοδρομία

Το Δεκέμβριο του 2013, σε ηλικία 23 ετών, ο Μορ πέρασε δοκιμαστικά από τη Σαιντ-Ετιέν, αλλά δεν του προσφέρθηκε συμβόλαιο.

Ο Μορ έπαιξε στις ομάδες U17 και U19 της Λίνγκμπι Μπόλντκλουμπ, προτού αποδεσμευτεί τον Ιανουάριο του 2015. Το μήνυμα από το σύλλογο ήταν ότι: «το συμπέρασμα είναι ότι το ταλέντο δεν μπορεί να σωθεί στη Λίνγκμπι Μπόλντκλουμπ». Το 2016, αναφέρθηκε ότι αποδεσμεύτηκε λόγω προβλημάτων συμπεριφοράς.

### ΦΚ Νόρντζελαντ

Στις 31 Ιανουαρίου 2015, επιβεβαιώθηκε πως ο Μορ είχε υπογράψει συμβόλαιο με τη ΦΚ Νόρντζελαντ, παρά το γεγονός ότι διώχτηκε από άλλους συλλόγους της Σουπερλίγκα Δανίας και του εξωτερικού. Η αρχική πρόθεση ήταν ο Μορ να αγωνιστεί με την ομάδα U19. 

Ο Μορ έκανε το επίσημο ντεμπούτο του για την Νόρντζελαντ στις 28 Νοεμβρίου 2015, στην ήττα με 0-1 εναντίον της Ράντερς για το πρωτάθλημα, όπου πέρασε στον αγώνα στο 84ο λεπτό. Στον επόμενο αγώνα πρωταθλήματος, ο Μορ ήταν στην αρχική ομάδα εναντίον της Μπρόντμπι. Η επίδοση του του κέρδισε ένα νέο συμβόλαιο και τον προβιβασμό στην πρώτη ομάδα από τον Ιανουάριο του 2016.

### Μπορούσια Ντόρτμουντ

Στα τέλη του 2015, ο Μορ συνδέθηκε με μεταγραφή στη Μπορούσια Ντόρτμουντ. Η Ντόρτμουντ υπέγραψε τον Μορ στις 7 Ιουνίου 2016, με πενταετές συμβόλαιο.

 
«Σκάσε, σκάσε, σκάσε!»
—Η αντίδραση του προπονητή της Ντόρτμουντ Τόμας Τούχελ σε έναν θερμό διαπληκτισμό για μία άσκηση στην προπόνηση.

 Σε μια προπόνηση μετά από μία ήττα εναντίον της Μπάγερν Μονάχου τον Απρίλιο του 2017, ο Μορ και οι συμπαίκτες του έκαναν τρεξίματα υπό τον προπονητή Τόμας Τούχελ και τον προπονητή φυσικής κατάστασης Ράινερ Σχρέι. Όταν ο Τούχελ και ο Σχρέι έδωσαν εντολή στον Μορ να συνεχίσει για έναν ακόμα γύρο, ο Μορ διαμαρτυρήθηκε έντονα, γεγονός που προκάλεσε μία φλογερή αντίδραση από τον Τούχελ. Νωρίτερα εντός της χρονιάς, αναφέρθηκε επίσης ότι η Ντόρτμουντ ήταν δυσαρεστημένη από τη συμπεριφορά του Μορ και την απροθυμία του να ενταχθεί στην ομάδα. 

Έκανε μόλις 12 εμφανίσεις στη Μπούντεσλιγκα και στο Τσάμπιονς Λιγκ για τη Ντόρτμουντ κατά τη διάρκεια της σεζόν 2016-17, συνήθως ως αλλαγή στη δεξιά πτέρυγα ή στην μεσοεπιθετική γραμμή. 

### Θέλτα Βίγο

Στις 29 Αυγούστου 2017, ο Μορ υπέγραψε στην ισπανική Θέλτα Βίγο για 13 εκατομμύρια ευρώ. Αυτό τον έκανε τη δεύτερη πιο ακριβή μεταγραφή στην ιστορία της Θέλτα. 

Είχε μία κακή αρχή στη νέα του ομάδα, παίζοντας βασικός μόνο σε έναν αγώνα της Πριμέρα Ντιβισιόν και συνολικά μόνο 384 λεπτά μέχρι τα μέσα Δεκεμβρίου. Στις 17 Δεκεμβρίου 2017, βρισκόταν και πάλι στον πάγκο στην ήττα από τη Βιγιαρεάλ, ενώ ο παίκτης της ομάδας νέων Μπράις Μέντεθ αναπλήρωσε τον τραυματία Ιάγο Άσπας. 

«Ο Εμρέ πρέπει να καταλάβει πως η τεχνικές ικανότητες δεν αρκούν για να του κερδίσουν περισσότερο αγωνιστικό χρόνο. Δεν υπάρχουν θαύματα ή συμπτώσεις. Διανοητικά, πρέπει να αλλάξει.»
—Ο προπονητής της Θέλτα Χουάν Κάρλος Ούνθουε, εξηγώντας την έλλειψη αγωνιστικού χρόνου του Μορ.

 Τον Απρίλιο του 2018, ο Μορ καθυστέρησε για την προπόνηση πριν από έναν εντός έδρας αγώνα εναντίον της Σεβίλλης, αφού είχε αποκλειστεί από την ομάδα σε δύο αγώνες. Ο Ούνθουε υποστήριξε για άλλη μία φορά ότι ο Μορ έπρεπε να αλλάξει τη συμπεριφορά του προτού να γίνει και πάλι μέλος της ομάδας. Ο Μορ ζήτησε συγγνώμη μέσω του Twitter, γράφοντας: 

>  Καλή τύχη στους συμπαίκτες μου ενάντια στη Σεβίλλη. Είμαι απογοητευμένος που δεν μπορώ να τους βοηθήσω στο γήπεδο σήμερα, αλλά μπορώ μόνο να κατηγορήσω τον εαυτό μου. Ως επαγγελματίας δεν θα έπρεπε να καθυστερήσω για την προπόνηση. Αυτό δεν θα συμβεί ποτέ ξανά και θα δοκιμάσω τα πάντα για να επιστρέψω στην ομάδα! 
> 
> 

 Στη συνέχεια, ο Μορ στάλθηκε για ατομική προπόνηση για μία περίοδο. Λιγότερο από ένα μήνα αργότερα, το Μάιο του 2018, ο Μορ διώχτηκε από την προπόνηση για δεύτερη φορά σε ένα μήνα. Ο Μορ δεν ήταν μέρος της ομάδας για το υπόλοιπο της σεζόν. 

Στους πρώτους οκτώ αγώνες πρωταθλήματος της σεζόν 2018-19, ο Μορ έπαιξε μόνο 38 λεπτά, παρά το γεγονός ότι ο Μιγκέλ Καρντόσο προσλήφθηκε ως ο νέος προπονητής της ομάδας. Τον Ιανουάριο του 2019, ο Μορ αποκλείστηκε για άλλη μία φορά από την προπόνηση, εξαιτίας της συμπεριφοράς του και για πράξεις απειθαρχίας. Έμεινε εκτός ομάδας στους επόμενους οκτώ αγώνες πρωταθλήματος και αποκλείστηκε από την προπόνηση για παραπάνω από ένα μήνα. Η Θέλτα έδωσε στον Μορ μία ακόμα ευκαιρία στα τέλη Φεβρουαρίου 2019, όπου επέστρεψε στην προπόνηση της πρώτης ομάδας.

#### Γαλατασαράι (δανεισμός)

Στις 31 Ιουλίου 2019, η Γαλατασαράι ανακοίνωσε μέσω των κοινωνικών δικτύων ενημέρωσης, ότι ο Μορ είχε ενταχθεί στην ομάδα με μονοετή δανεισμό.

#### Ολυμπιακός (δανεισμός)

Τη 1η Φεβρουαρίου 2020, ανακοινώθηκε ο δανεισμός του Μορ στον Ολυμπιακό για έξι μήνες, με επιλογή υποχρεωτικής αγοράς ύστερα από ορισμένο αριθμό συμμετοχών.

Διεθνής σταδιοδρομία
--------------------

Εκπροσώπησε τη Δανία με τις Εθνικές ομάδες U17, U18 και U19. Ωστόσο, το 2016 άλλαξε διαθεσιμότητα για την Ποδοσφαιρική Ομοσπονδία Τουρκίας, με τον πατέρα του να χρειάζεται να υπογράψει τα χαρτιά υπηκοότητας του Μορ από το κελί της φυλακής του. Κλήθηκε στην Εθνική Τουρκίας U21, σε έναν προκριματικό αγώνα για το Ευρωπαϊκό Πρωτάθλημα U21 του 2017 εναντίον της Σλοβακίας U21.

Ο Μορ έκανε το ντεμπούτο του με την Εθνική Τουρκίας εναντίον του Μαυροβουνίου στην Αττάλεια, το Μάιο του 2016. Συμπεριλήφθηκε στην ομάδα για το Ευρωπαϊκό Πρωτάθλημα του 2016, καθιστώντας τον τον τρίτο νεώτερο παίκτη στη διοργάνωση.  Στον εναρκτήριο αγώνα της Τουρκίας εναντίον της Κροατίας στη διοργάνωση, μπήκε ως αλλαγή στη θέση του Τζενκ Τοσούν. Ήταν στο βασικό σχήμα στον τελευταίο αγώνα της Τουρκίας στο Ευρωπαϊκό Πρωτάθλημα του 2016 εναντίον της Τσεχίας, όπου έδωσε την ασίστ στον Μπουράκ Γιλμάς για το πρώτο γκολ του αγώνα.

Διακρίσεις
----------

**Μπορούσια Ντόρτμουντ**

* Κύπελλο Γερμανίας: 2016-17

**Γαλατασαράι**
* Σούπερ Καπ Τουρκίας: 2019

**Ολυμπιακός ΣΦΠ**

* Πρωτάθλημα Ελλάδας: 2019-20
* Κύπελλο Ελλάδας: 2019-20

Παραπομπές
----------

1. ↑  Borussia Dortmund sign Emre Mor as Turkish teenager snubs Liverpool
2. ↑  Borussia Dortmund sign Emre Mor for £5m... but who is the talented Turkish teenager?
3. ↑  Jesper Helmin (11 Φεβρουαρίου 2016). «Emre Mor vælger tyrkisk landshold». *bold.dk* (στα Δανικά). bold.dk Danmark ApS/Sport Publish OÜ. Ανακτήθηκε στις 27 Φεβρουαρίου 2017.
4. ↑  «Teen Emre Mor a great Euro 2016 hope and sign of Turkey's future tide turning | The National». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 5 Οκτωβρίου 2016.
5. ↑  ONLINE, RP. «Emre Mor: Der "türkische Messi" spricht gar kein Türkisch». *rp-online.de* (στα Γερμανικά). Ανακτήθηκε στις 28 Αυγούστου 2018.
6. ↑  «St. Etienne tester ung Lyngby-duo». *bold.dk*. 12 Δεκεμβρίου 2013.
7. ↑  «Lyngby ophæver kontrakten med Emre Mor». *Lyngby Boldklub*. Ιανουαρίου 2015. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2019.
8. ↑  Derfor sparkede Lyngby Emre Mor ud, ekstrabladet.dk, 9 Ιουνίου 2016
9. ↑  «Stortalent bekræfter: Jeg skifter til FC Nordsjælland». *Tipsbladet*. 31 Ιανουαρίου 2015.
10. ↑  «Renders VS. Nordsjælland 1 - 0». *Soccerway*. 28 Νοεμβρίου 2015.
11. ↑  «Nordsjælland vs. Brøndby 0 - 2». *Soccerway*. 6 Δεκεμβρίου 2015.
12. ↑  «FC Nordsjælland forlænger med Emre Mor». *bold.dk*. 7 Δεκεμβρίου 2015.
13. ↑  «Manchester United and Liverpool eye transfer swoop for Danish starlet Emre Mor». *Daily Mail*. 4 Νοεμβρίου 2015.
14. ↑  «Borussia Dortmund: Emre Mor becomes fourth summer signing». *BBC News*. 7 Ιουνίου 2016.
15. ↑  «Borussia Dortmund sign Emre Mor». *Borussia Dortmund*. 7 Ιουνίου 2016.
16. ↑  Avis: Mor nægter løbetræning – SÅ går Dortmund-træneren amok, tv3sport.dk, 3 Οκτωβρίου 2017
17. ↑  Stephen Uersfield (29 Αυγούστου 2017). «Celta Vigo sign Emre Mor from Borussia Dortmund». ESPN. Ανακτήθηκε στις 29 Αυγούστου 2017.
18. ↑  Celta's record signing Emre Mor struggling to convince Unzué Αρχειοθετήθηκε 2020-01-25 στο Wayback Machine. en.as.com, 18 Δεκεμβρίου 2017
19. ↑  Emre Mor: Kom for sent til træning, tipsbladet.dk, 7 April 2018
20. ↑  Emre Mor won't play for Celta again after Unzué bust-up Αρχειοθετήθηκε 2021-06-13 στο Wayback Machine. en.as.com, 2 May 2018
21. ↑  Medie: Emre Mor igen i skammekrogen i Celta, tipsbladet.dk, 23 Ιανουαρίου 2019
22. ↑  Medie: Celta giver Emre Mor en ny chance, bold.dk, 27 Φεβρουαρίου 2019
23. ↑  «Galatasaray Emre Mor'un Maliyetini Açıkladı» (στα τουρκικά). NTV Spor. 2 Αυγούστου 2019. Αρχειοθετήθηκε από το πρωτότυπο στις 8 Αυγούστου 2019.. Ανακτήθηκε στις 8 Αυγούστου 2019.
24. ↑  «Ολυμπιακός: Ανακοινώθηκε και ο Μορ». *www.sport24.gr*. 1 Φεβρουαρίου 2020.
25. ↑  «Teen Emre Mor a great Euro 2016 hope and sign of Turkey's future tide turning | The National». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 5 Οκτωβρίου 2016.
26. ↑  Τουρκική Ποδοσφαιρική Ομοσπονδία
27. ↑  «UEFA EURO 2016». *UEFA*. Ανακτήθηκε στις 12 Ιουνίου 2016.
28. ↑  Τζέιμς Μπένσον (7 Ιουνίου 2016). «Liverpool boss Jurgen Klopp battles Dortmund for wonderkid set to appear at Euro 2016». *Express*.. Ανακτήθηκε στις 7 Ιουνίου 2016.

Εξωτερικοί σύνδεσμοι
--------------------

* Εμρέ Μορ – Επιδόσεις στις διοργανώσεις της UEFA Επεξεργασία στα Wikidata
* (Αγγλικά) Προφίλ Εμρέ Μορ στο Soccerway
* Emre Mor στη DBU
* Προφίλ στο transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Τουρκίας – Euro 2016** |
| --- |
|  |
|  | 
* 1 Μπαμπατζάν
* 2 Σεμίχ
* 3 Μπαλτά
* 4 Αχμέτ
* 5 Σαχίν
* 6 Τσαλχάνογλου
* 7 Γκιονούλ
* 8 Σελτσούκ Ινάν
* 9 Τζένκ
* 10 Αρντά (α)
* 11 Ολτζάι
* 12 Ονούρ
* 13 Ισμαήλ
* 14 Εζιακούπ

* 15 Τοπάλ
* 16 Τουφάν
* 17 Γιλμάζ
* 18 Ερκίν
* 19 Μάλι
* 20 Σεν
* 21 Μορ
* 22 Σενέρ
* 23 Χαρούν
* Προπονητής: Τερίμ
 |

 |